CELEX: 42010X0528(02)
Language: bg
Date: 2010-05-28 00:00:00
Title: Правило № 90 на Икономическата комисия за Европа на ООН (ИКЕ на ООН) — Единни предписания за одобрение на резервни комплекти спирачни накладки и накладки за барабанни спирачки за моторни превозни средства и техните ремаркета

28.5.2010   
            
            
               BG
            
            
               Официален вестник на Европейския съюз
            
            
               L 130/19
            
         Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута — TRANS/WP.29/343, който е на разположение на адрес:
   http://www.unece.org/trans/main/wp29/wp29wgs/wp29gen/wp29fdocstts.html
   Правило № 90 на Икономическата комисия за Европа на ООН (ИКЕ на ООН) — Единни предписания за одобрение на резервни комплекти спирачни накладки и накладки за барабанни спирачки за моторни превозни средства и техните ремаркета
   Включващо всички текстове в сила до:
   Допълнение 11 към серия от изменения 01 — Дата на влизане в сила: 24 октомври 2009 г.
   СЪДЪРЖАНИЕ
   ПРАВИЛО
   
               1.
            
            Обхват
         
               2.
            
            Определения
         
               3.
            
            Заявление за одобрение
         
               4.
            
            Одобрение
         
               5.
            
            Спецификации и изпитвания
         
               6.
            
            Опаковане и маркиране
         
               7.
            
            Промяна и разширение на одобрението на резервен комплект спирачни накладки или резервна накладка за барабанни спирачки
         
               8.
            
            Съответствие на производството
         
               9.
            
            Санкции при несъответствие на производството
         
               10.
            
            Окончателно прекратяване на производството
         
               11.
            
            Наименования и адреси на техническите служби, отговарящи за провеждането на изпитвания за одобрение, както и на административните отдели
         
               12.
            
            Преходни разпоредби
         ПРИЛОЖЕНИЯ
   
               Приложение 1 —
            
            Съобщение относно одобрението, разширението, отказа, отмяната на одобрение или окончателното прекратяване на производството на резервен комплект спирачни накладки или резервна накладка за барабанни спирачки съгласно Правило № 90
         
               Приложение 2 —
            
            Оформление на маркировката за одобрение и данните на одобрението
         
               Приложение 3 —
            
            Изисквания за резервни комплекти спирачни накладки за превозни средства от категории M1, M2 и N1
            
         
               Приложение 4 —
            
            Изисквания за резервни комплекти спирачни накладки и накладки за барабанни спирачки за превозни средства от категории M3, N2 и N3
            
         
               Приложение 5 —
            
            Изисквания за резервни комплекти спирачни накладки за превозни средства от категории O1 и O2
            
         
               Приложение 6 —
            
            Изисквания за резервни комплекти спирачни накладки и накладки за барабанни спирачки за превозни средства от категории O3 и O4
            
         
               Приложение 7 —
            
            Изисквания за резервни комплекти спирачни накладки за превозни средства от категория L
         
               Приложение 8 —
            
            Технически предписания за резервни комплекти спирачни накладки, предназначени за използване в самостоятелни ръчни спирачни уредби, които не са част от работната спирачна уредба на превозното средство
         
               Приложение 9 —
            
            Определяне на поведението в условията на триене чрез изпитване на стенд
         1.   ОБХВАТ
   
               1.1.
            
            
               Настоящото правило се прилага за:
               
                           1.1.1.
                        
                        
                           резервни комплекти спирачни накладки, предназначени за използване във фрикционни спирачки, представляващи част от спирачната уредба на превозни средства от категория M, N, L и O, които имат одобрение на типа в съответствие с правила № 13, № 13-Н или № 78;
                        
                     
                           1.1.2.
                        
                        
                           резервни накладки за барабанни спирачки, предназначени да бъдат занитени към спирачна челюст за монтиране и използване на превозни средства от категория M3, N2, N3, O3 или O4, които имат одобрение на типа в съответствие с Правило № 13;
                        
                     
                           1.1.3.
                        
                        
                           резервните комплекти накладки за спирачка, използвани в самостоятелни ръчни спирачни уредби, които не са част от работната спирачна уредба на превозното средство, са предмет само на техническите предписания, определени в приложение 8 към настоящото правило.
                        
                     
         
               1.2.
            
            
               Резервните комплекти спирачни накладки могат да бъдат одобрени за монтиране и използване на моторни превозни средства и ремаркета, които имат одобрение на типа в съответствие с Правило № 13 или Правило № 78. Резервните накладки за барабанни спирачки, предназначени да бъдат занитени към спирачна челюст, могат да бъдат одобрени за монтиране и използване на моторни превозни средства и ремаркета, които имат одобрение на типа в съответствие с Правило № 13 и са класирани в категории M3, N2, N3, O3 и O4
                   (1).
            
         2.   ОПРЕДЕЛЕНИЯ
   За целите на настоящия регламент:
   
               2.1.
            
            
               „спирачна уредба“ има смисъла, даден в точка 2.3 от Правило № 13;
            
         
               2.2.
            
            
               „фрикционна спирачка“ означава частта от спирачната уредба, в която силите, противопоставящи се на движението на превозното средство, се получават чрез триене между движещите се едно спрямо друго спирачна накладка и спирачен диск или спирачен барабан;
            
         
               2.3.
            
            
               „комплект спирачни накладки“ означава съставна част на фрикционната спирачка, който се притиска съответно към барабана или диска, в резултат от което се получава сила на триене;
            
         
               2.3.1.
            
            
               „комплект челюсти“ означава комплект спирачни накладки за барабанни спирачки;
            
         
               2.3.1.1.
            
            
               „челюст“ означава съставна част на комплект челюсти, към която е закрепена спирачната накладка;
            
         
               2.3.2.
            
            
               „комплект накладки за дискова спирачка“ означава комплект спирачни накладки, предназначени за дискова спирачка;
            
         
               2.3.2.1.
            
            
               „подложка на накладката“ означава съставна част на комплект накладки за дискова спирачка, за която е закрепена спирачната накладка;
            
         
               2.3.3.
            
            
               „спирачна накладка“ означава изготвена от фрикционен материал съставна част, чиито форма и крайни размери позволяват да бъде монтирана на челюстта или подложката на накладката;
            
         
               2.3.4.
            
            
               „накладка за барабанни спирачки“ означава накладка, предназначена за барабанна спирачка;
            
         
               2.3.5.
            
            
               „фрикционен материал“ означава продуктът от определена комбинация от материали и процеси, които заедно определят характеристиките на спирачната накладка;
            
         
               2.4.
            
            
               „тип спирачна накладка“ означава категория спирачни накладки, които не се различават по характеристиките на фрикционния материал;
            
         
               2.5.
            
            
               „тип комплект спирачни накладки“ означава комплекти спирачни накладки за комплект колела, които не се различават по типа спирачна накладка, размерите или работните характеристики;
            
         
               2.6.
            
            
               „тип накладка за барабанни спирачки“ означава комплекти спирачни накладки за колела, които след монтиране на челюстите не се различават по типа спирачна накладка, размерите или работните характеристики;
            
         
               2.7.
            
            
               „оригинална спирачна накладка“ означава тип спирачна накладка, посочен в документацията за одобрение на тип превозно средство, Правило № 13, приложение 2, точка 8.1 (2); или Правило № 78, приложение 1, точка 5.4;
            
         
               2.8.
            
            
               „оригинален комплект спирачни накладки“ означава комплект спирачни накладки, който съответства на данните, които са предоставени в документацията за одобрение на тип превозно средство;
            
         
               2.9.
            
            
               „резервен комплект спирачни накладки“ означава комплект спирачни накладки от тип, одобрен съгласно настоящото правило като подходяща резервна част за замяна на оригиналния комплект спирачни накладки;
            
         
               2.10.
            
            
               „оригинална накладка за барабанни спирачки“ означава накладка за барабанни спирачки, която съответства на данните, които са предоставени в документацията за одобрение на типа превозно средство;
            
         
               2.11.
            
            
               „резервна накладка за барабанни спирачки“ означава накладка за барабанни спирачки от тип, одобрен съгласно настоящото правило за монтиране на челюстта като подходяща резервна част за замяна на оригинална накладка за барабанни спирачки;
            
         
               2.12.
            
            
               „комплект накладки за ръчна спирачка“ означава комплект накладки за дискова спирачка или комплект челюсти, които са част от самостоятелна ръчна спирачна уредба, която не е част от част от работната спирачна уредба;
            
         
               2.13.
            
            
               „производител“ означава организацията, която може да поеме техническа отговорност за комплектите спирачни накладки или накладките за барабанни спирачки и може да докаже, че притежава необходимите средства за постигане на съответствие на производството.
            
         3.   ЗАЯВЛЕНИЕ ЗА ОДОБРЕНИЕ
   
               3.1.
            
            
               Заявлението за одобрение на тип резервен комплект спирачни накладки или тип резервна накладка за барабанни спирачки за определено превозно средство(а) се подава от производителя на резервния комплект накладки за спирачка/резервните накладки за барабанни спирачки или от негов надлежно упълномощен представител.
            
         
               3.2.
            
            
               Заявлението може да се подаде от титуляря на одобрение(я) на тип превозно средство съгласно Правило № 13 или Правило № 78 по отношение на резервни комплекти спирачни накладки или резервни накладки за барабанни спирачки, които съответстват на типа, отбелязан в документацията за одобрение(я) на тип превозно средство.
            
         
               3.3.
            
            
               Заявлението за одобрение трябва да бъде придружено от описание в три екземпляра на резервния комплект спирачни накладки или резервната накладка за барабанни спирачки по отношение на елементите, посочени в приложение 1 към настоящото правило, и по-специално от следното:
               
                           3.3.1.
                        
                        
                           схеми, на които са показани работните размери на резервния комплект спирачни накладки или резервната накладка за барабанни спирачки;
                        
                     
                           3.3.2.
                        
                        
                           указание на разположението на резервния комплект спирачни накладки или резервната накладка за барабанни спирачки на превозните средства, за които е поискано одобрение за монтиране.
                        
                     
         
               3.4.
            
            
               За провеждането на изпитванията за одобрение се предоставя достатъчен брой комплекти спирачни накладки или накладки за барабанни спирачки от типа, за който е поискано одобрение.
            
         
               3.5.
            
            
               Заявителят трябва да съгласува с техническата служба, отговаряща за провеждането на изпитвания за одобрение, и да ѝ предостави подходящо представително превозно средство(а) и/или спирачка(и).
            
         
               3.6.
            
            
               Компетентният орган трябва да удостовери наличието на задоволителни мерки за осигуряване на ефективен контрол за съответствие на производството преди издаването на одобрение на типа.
            
         
               3.6.1.
            
            
               Заявителят трябва да представи стойности за поведението в условията на триене в съответствие с приложение 9 към настоящото правило, съответно точка 2.4.1 или 3.4.1.
            
         4.   ОДОБРЕНИЕ
   
               4.1.
            
            
               Ако предоставените за одобрение съгласно настоящото правило комплекти спирачни накладки или накладки за барабанни спирачки отговарят на изискванията от точка 5 по-долу, се издава одобрение на типа резервен комплект спирачни накладки или типа резервна накладка за барабанни спирачки.
            
         
               4.1.1.
            
            
               В случай на резервни комплекти спирачни накладки за превозни средства от категория L с комбинирана спирачна уредба по смисъла на точка 2.9 от Правило № 78, одобрението трябва да бъде ограничено до комбинацията(комбинациите) на комплектите спирачни накладки на осите на превозното средство, което е било изпитвано съгласно приложение 7 към настоящото правило.
            
         
               4.2.
            
            
               На всеки одобрен тип резервен комплект спирачни накладки или тип резервна накладка за барабанни спирачки се присвоява номер на одобрението, който е съставен от три групи цифри:
               
                           4.2.1.
                        
                        
                           Първите две цифри (понастоящем 01 за правилото, съответстващи на серията от изменения 01) указват серията от изменения, включваща най-новите основни технически изменения, направени по правилото към момента на издаване на одобрението.
                        
                     
                           4.2.2.
                        
                        
                           Следващите три цифри указват типа спирачна накладка.
                        
                     
                           4.2.3.
                        
                        
                           Наставка от три цифри указва челюстта или подложката на накладката, или конкретния размер в случай на накладки за барабанни спирачки.
                        
                     
         
               4.3.
            
            
               Една и съща страна по договора не може да присвоява същия номер на друг тип комплект спирачни накладки или тип накладка за барабанни спирачки. С един и същ номер на одобрение на типа може да се обхване използването на съответния тип комплект спирачни накладки или тип накладка за барабанни спирачки на редица различни типове превозни средства.
            
         
               4.4.
            
            
               Страните по Спогодбата от 1958 г., прилагащи настоящото правило, биват уведомявани за всяко одобрение, разширение, отказ или отмяна на одобрение или за окончателно прекратяване на производството на тип комплект спирачни накладки или тип накладка за барабанни спирачки съгласно настоящото правило посредством формуляр, който съответства на образеца от приложение 1 към настоящото правило.
            
         
               4.5.
            
            
               На всеки комплект спирачни накладки или накладка за барабанни спирачки от тип, одобрен съгласно настоящото правило, на видно и леснодостъпно място се поставя международна маркировка за одобрение, състояща се от:
               
                           4.5.1.
                        
                        
                           оградена с окръжност буква „E“, следвана от отличителния номер на държавата, издала одобрението (3);
                        
                     
                           4.5.2.
                        
                        
                           номера на настоящето правило, следван от буквата „R“, тире и номера на одобрението отдясно на окръжността, предписана в точка 4.5.1.
                        
                     
         
               4.6.
            
            
               Маркировката за одобрение, посочена в точка 4.5 по-горе, трябва да бъде ясна, четлива и незаличима.
            
         
               4.7.
            
            
               В приложение 2 към настоящото правило са дадени примери на оформление на маркировките за одобрение и данните на одобрението, посочени по-горе и в точка 6.5 по-долу.
            
         5.   СПЕЦИФИКАЦИИ И ИЗПИТВАНИЯ
   5.1.   Общи положения
   Резервният комплект спирачни накладки или резервната накладка за барабанни спирачки трябва да бъдат проектирани и конструирани така, че когато служат за замяна на оригинално монтирания на превозното средство комплект или накладка, ефективността на спиране на даденото превозно средство да съответства на коефициента на одобрения тип превозно средство.
   По-специално:
   
               а)
            
            
               превозното средство, оборудвано с резервни комплекти спирачни накладки или резервни накладки за барабанни спирачки, трябва да удовлетворява съответните предписания относно спирането, съдържащи се в Правило № 13, включително серия от изменения 09, или Правило № 78, включително серия от изменения 01;
            
         
               б)
            
            
               резервният комплект спирачни накладки или резервната накладка за барабанни спирачки трябва да показват експлоатационни характеристики, подобни на тези на оригиналния комплект спирачни накладки или оригиналната накладка за барабанни спирачки, които са предназначени да заменят;
            
         
               в)
            
            
               резервният комплект спирачни накладки или резервната накладка за барабанни спирачки трябва да притежават подходящи механични характеристики;
            
         
               г)
            
            
               накладките за спирачка не трябва да съдържат азбест.
            
         5.1.1.   Счита се, че резервните комплекти спирачни накладки или резервните накладки за барабанни спирачки, които съответстват на типа, посочен в документацията за одобрение на тип превозно средство по Правило № 13 или Правило № 78, удовлетворяват изискванията на точка 5 от настоящото правило.
   5.2.   Експлоатационни изисквания
   5.2.1.   Резервни комплекти спирачни накладки за превозни средства от категориите M1, M2 и N1
   
   Най-малко един брой резервен комплект накладки за спирачка, представителен за подлежащия на одобрение тип накладка, трябва да бъде монтиран и изпитван на поне едно превозно средство, представително за типа превозно средство, за който е поискано одобрение, съгласно предписанията от приложение 3 и трябва да удовлетворява изискванията, изложени в посоченото приложение. Представителното превозно средство(а) се избира измежду превозните средства от полето на приложение, като се използва анализ на най-неблагоприятния случай (4). За чувствителността към скоростта и за еквивалентността на експлоатационните показатели в незагрято състояние се използва един от двата метода, описани в приложение 3.
   5.2.2.   Резервни комплекти спирачни накладки или резервни накладки за барабанни спирачки за превозни средства от категории M3, N2 и N3
   
   Най-малко един брой резервен комплект спирачни накладки или комплект резервни накладки за барабанни спирачки, представителен за подлежащия на одобрение тип накладка, трябва да бъде монтиран и изпитван на поне едно превозно средство или на спирачка, представителни за типа превозно средство, за който е поискано одобрение, съгласно предписанията от приложение 4, като се използва един от двата метода, описани в точка 1 (изпитване на превозно средство) или точка 2 (изпитване с инерционен динамометър), и трябва да удовлетворява изискванията, изложени в посоченото приложение. Представителното превозно средство(а) или спирачка(и) се избират измежду превозните средства от полето на приложение, като се използва анализ на най-неблагоприятния случай (4).
   5.2.3.   Резервни комплекти спирачни накладки за превозни средства от категории O1 и O2
   
   Резервните комплекти спирачни накладки се изпитват съгласно предписанията от приложение 5 и трябва да удовлетворяват изискванията, изложени в посоченото приложение.
   5.2.4.   Резервни комплекти спирачни накладки и резервни накладки за барабанни спирачки за превозни средства от категории O3 и O4
   
   Резервните комплекти спирачни накладки или резервните накладки за барабанни спирачки се изпитват съгласно предписанията от приложение 6 и трябва да удовлетворяват изискванията, изложени в посоченото приложение. За изпитванията се използва един от трите метода, описани в точка 3 от допълнение 2 към приложение 11 към Правило № 13.
   5.2.5.   Резервни комплекти спирачни накладки за превозни средства от категория L
   Най-малко един брой резервен комплект накладки за спирачка, представителен за подлежащия на одобрение тип накладка, трябва да бъде монтиран и изпитван на поне едно превозно средство, представително за типа превозно средство, за който е поискано одобрение, съгласно предписанията от приложение 7, и трябва да удовлетворява изискванията, изложени в посоченото приложение. Представителното превозно средство(а) се избира измежду превозните средства от полето на приложение, като се използва анализ на най-неблагоприятния случай (5).
   5.3.   Механични характеристики
   5.3.1.   Резервни комплекти спирачни накладки за превозни средства от категории M1, M2, N1, O1, O2, и L
   5.3.1.1.   Резервните комплекти спирачни накладки от типа, за който се иска одобрение, се изпитват за якост на срязване съгласно стандарт ISO 6312:1981 или ISO 6312:2001.
   Минимално приемливата якост на срязване е 250 N/cm2 за комплекти накладки за дискова спирачка и 100 N/cm2 за комплекти челюсти.
   5.3.1.2.   Резервните комплекти спирачни накладки от типа, за който се иска одобрение, се изпитват за свиваемост съгласно стандарт ISO 6310:1981 или ISO 6312:2001.
   За комплекти накладки за дискова спирачка стойностите на свиваемост не трябва да надвишават 2 % при температура на околната среда и 5 % при 400 °C, а за комплекти челюсти — 2 % при температура на околната среда и 4 % при 200 °C. Това изискване не се прилага за комплектите накладки за ръчна спирачка.
   5.3.2.   Резервни комплекти спирачни накладки и резервни накладки за барабанни спирачки за превозни средства от категории M3, N2, N3, O3 и O4
   
   5.3.2.1.   Якост на срязване
   Това изпитване се прилага единствено за комплекти накладки за дискова спирачка.
   Резервните комплекти спирачни накладки от типа, за който се иска одобрение, се изпитват за якост на срязване съгласно стандарт ISO 6312:1981 или ISO 6312:2001. Комплектите спирачни накладки могат да бъдат разделени на две или три части в съответствие с възможностите на изпитвателния стенд.
   Минималната приемлива якост на срязване е 250 N/cm2.
   5.3.2.2.   Свиваемост
   Резервните комплекти спирачни накладки и резервните накладки за барабанни спирачки от типа, за който се иска одобрение, се изпитват за свиваемост съгласно стандарт ISO 6310:1981 или ISO 6310:2001. Могат да бъдат използвани плоски образци съгласно образец тип I.
   За комплекти накладки за дискова спирачка стойностите на свиваемост не трябва да надвишават 2 % при температура на околната среда и 5 % при 400 °C, а за комплекти челюсти и накладки за барабанни спирачки — 2 % при температура на околната среда и 4 % при 200 °C.
   5.3.2.3.   Твърдост на материала (6)
   
   Това изискване се прилага както за комплекти накладки за барабанни спирачки, така и за самите накладки за барабанни спирачки.
   Резервните комплекти спирачни накладки или резервните накладки за барабанни спирачки от типа, за който се иска одобрение, се изпитват за твърдост съгласно стандарт ISO 2039-2:1987.
   Стойността на твърдостта за фрикционния материал при триещата се повърхност трябва да бъде средната стойност от пет образеца накладки от различни произведени партиди (ако има такива), като се направят пет измервания на различни места върху всяка накладка.
   6.   ОПАКОВАНЕ И МАРКИРАНЕ
   
               6.1.
            
            
               Резервните комплекти спирачни накладки или резервните накладки за барабанни спирачки, които съответстват на одобрен в съответствие с настоящото правило, се продават на комплекти за ос.
            
         
               6.2.
            
            
               Всеки комплект за ос се съдържа в запечатана опаковка, която е изработена така че да личи предишно отваряне.
            
         
               6.3.
            
            
               На всяка опаковка трябва да бъде видна следната информация:
               
                           6.3.1.
                        
                        
                           брой резервни комплекти спирачни накладки или резервни накладки за барабанни спирачки в опаковката;
                        
                     
                           6.3.2.
                        
                        
                           наименование или търговска марка на производителя;
                        
                     
                           6.3.3.
                        
                        
                           марка и тип на резервните комплекти спирачни накладки или резервните накладки за барабанни спирачки;
                        
                     
                           6.3.4.
                        
                        
                           превозните средства/осите/спирачките, за които е одобрено съдържанието на опаковката;
                        
                     
                           6.3.5.
                        
                        
                           маркировката за одобрение.
                        
                     
         
               6.4.
            
            
               Всяка опаковка трябва да съдържа инструкции за монтаж на един от официалните езици на ИКЕ на ООН, придружени от същия текст на езика на страната, в която се продават накладките, като:
               
                           6.4.1.
                        
                        
                           изрично се посочват допълнителните части;
                        
                     
                           6.4.2.
                        
                        
                           заявява се, че резервните комплекти спирачни накладки или резервните накладки за барабанни спирачки трябва да се заменят на комплекти за ос;
                        
                     
                           6.4.3.
                        
                        
                           в случай на резервни накладки за барабанни спирачки, общо предписание призовава за внимание по отношение на следното:
                           
                                        
                                    
                                    
                                       целостта на планката на челюстта, площта на опиране и шарнира;
                                    
                                 
                                        
                                    
                                    
                                       липсата на усукване, деформация и корозия на челюстта;
                                    
                                 
                                        
                                    
                                    
                                       тип и размери на нита, който трябва да бъде използван;
                                    
                                 
                                        
                                    
                                    
                                       необходимите инструменти за занитване и сила на занитване;
                                    
                                 
                     
                           6.4.4.
                        
                        
                           и също така, в случай на комбинирани спирачни уредби по смисъла на точка 2.9 от Правило № 78, се посочва одобрената комбинация (комбинации) на комплектите накладки за спирачка.
                        
                     
         
               6.5.
            
            
               На всеки резервен комплект спирачни накладки или резервна накладка за барабанни спирачки трайно трябва да бъде маркиран следният набор от данни на одобрението:
               
                           6.5.1.
                        
                        
                           маркировката за одобрение;
                        
                     
                           6.5.2.
                        
                        
                           датата на производство, най-малко месец и година, или номер на партидата;
                        
                     
                           6.5.3.
                        
                        
                           марка и тип спирачна накладка.
                        
                     
         7.   ПРОМЯНА И РАЗШИРЕНИЕ НА ОДОБРЕНИЕТО НА РЕЗЕРВЕН КОМПЛЕКТ СПИРАЧНИ НАКЛАДКИ ИЛИ РЕЗЕРВНА НАКЛАДКА ЗА БАРАБАННИ СПИРАЧКИ
   
               7.1.
            
            
               Административният отдел, издал одобрението на типа, се уведомява за всяка промяна на типа резервен комплект спирачни накладки или типа резервна накладка за барабанни спирачки. Тогава отделът може:
               
                           7.1.1.
                        
                        
                           да прецени, че е малко вероятно направените промени да оказват съществено неблагоприятно въздействие и че при всички положения комплектът спирачни накладки или накладката за барабанни спирачки продължават да съответстват на изискванията; или
                        
                     
                           7.1.2.
                        
                        
                           да изиска протокол за допълнително изпитване от техническата служба, отговаряща за провеждане на изпитванията.
                        
                     
         
               7.2.
            
            
               Потвърждението или отказът на одобрение, в което се посочват измененията, се съобщават съгласно процедурата, посочена в точка 4.4 по-горе, на страните по Спогодбата от 1958 г., прилагащи настоящото правило.
            
         
               7.3.
            
            
               Компетентният орган, който издава разширение на одобрението, присвоява сериен номер на това разширение и уведомява за него другите страни по Спогодбата от 1958 г., прилагащи настоящото правило, посредством формуляр за съобщение, който съответства на образеца от приложение 1 към настоящото правило.
            
         8.   СЪОТВЕТСТВИЕ НА ПРОИЗВОДСТВОТО
   
               8.1.
            
            
               Резервните комплекти спирачни накладки или резервните накладки за барабанни спирачки, одобрени по настоящото правило, трябва да бъдат произведени така, че да съответстват на одобрения тип.
            
         
               8.2.
            
            
               Счита се, че оригиналните комплекти спирачни накладки или оригиналните накладки за барабанни спирачки, които са предмет на заявление съгласно точка 3.2, отговарят на изискванията от точка 8.
            
         
               8.3.
            
            
               С цел проверка на спазването на изискванията в точка 8.1 се провеждат подходящи проверки на производството. Те трябва да включват проверка на използваните суровини и съставни части.
            
         
               8.4.
            
            
               По-специално титулярят на одобрението трябва:
               
                           8.4.1.
                        
                        
                           да гарантира, че за всеки тип резервен комплект спирачни накладки или тип резервна накладка за барабанни спирачки се провеждат поне съответните изпитвания, предписани в точка 5.3, и изпитване на поведението в условията на триене, предписано в приложение 9 към настоящото правило, на случаен принцип при статистически контрол в съответствие с обичайната процедура за качествен контрол. За комплектите накладки за ръчна спирачка е приложимо единствено изпитването на якост на срязване, описано в точка 5.3;
                        
                     
                           8.4.2.
                        
                        
                           да осигури процедури за ефикасния контрол на качеството на изделията;
                        
                     
                           8.4.3.
                        
                        
                           да има достъп до контролното оборудване, необходимо за проверка на съответствието на всеки одобрен тип;
                        
                     
                           8.4.4.
                        
                        
                           да анализира резултатите от всеки вид изпитване с цел удостоверяване и осигуряване на стабилни характеристики на продуктите с отчитане на отклоненията, допустими в условията на промишлено производство;
                        
                     
                           8.4.5.
                        
                        
                           да гарантира, че резултатите от изпитванията се записват и че приложените документи остават на разположение в продължение на срок, който се определя съвместно с административната служба;
                        
                     
                           8.4.6.
                        
                        
                           да гарантира, че всяко вземане на образци или изпитвателни образци, които показват несъответствие спрямо съответния тип изпитване, водят до допълнително вземане на образци и изпитване. Предприемат се всички необходими стъпки, за да се възстанови съответствието на въпросното производство.
                        
                     
         
               8.5.
            
            
               Компетентният орган, издал одобрението на типа, може по всяко време да проверява методите за контрол на съответствието, прилагани във всяко производствено съоръжение.
            
         
               8.5.1.
            
            
               При всяка инспекция на проверяващия инспектор се представят протоколите от изпитванията и документацията за следене на производството.
            
         
               8.5.2.
            
            
               Инспекторът може да подбира произволно образци за изпитване в лабораторията на производителя. Минималният брой на образците може да бъде определен в зависимост от резултатите от проверката, извършена от производителя.
            
         
               8.5.3.
            
            
               Когато нивото на качеството изглежда незадоволително или когато е необходимо да се провери валидността на изпитванията, проведени в приложение на точка 8.5.2, инспекторът избира образците, които да се изпратят на техническата служба, провела изпитванията за одобрение на типа.
            
         
               8.5.4.
            
            
               Компетентният орган може да проведе всяко от изпитванията, предписани в настоящото правило.
            
         
               8.5.5.
            
            
               Нормалната честота на инспекциите, одобрени от компетентния орган, трябва да бъде веднъж на година. В случай че при някоя от проверките са констатирани незадоволителни резултати, компетентният орган гарантира вземането на необходимите мерки за възможно най-бързото възстановяване на съответствието на производството.
            
         9.   САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
   
               9.1.
            
            
               Одобрението, издадено съгласно настоящото правило по отношение на тип резервен комплект спирачни накладки или тип резервна накладка за барабанни спирачки, може да бъде отменено, ако не са спазени изискванията, определени в точка 8.1 по-горе.
            
         
               9.2.
            
            
               Ако страна по Спогодбата, прилагаща настоящото правило, отмени издадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образеца от приложение 1 към настоящото правило.
            
         10.   ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
   Ако титулярят на одобрението прекрати напълно производството на тип резервен комплект спирачни накладки или тип резервна накладка за барабанни спирачки, одобрени в съответствие с настоящото правило, той уведомява за това органа, издал одобрението, който на свой ред уведомява за това останалите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца от приложение 1 към настоящото правило.
   11.   НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
   Страните по Спогодбата от 1958 г., прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитвания за одобрение, както и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, или окончателно прекратяване на производството, издадени в други страни.
   12.   ПРЕХОДНИ РАЗПОРЕДБИ
   
               12.1.
            
            
               Никоя страна по договора не може да отказва издаване на одобрения по настоящото правило, изменено със серия от изменения 01.
            
         
               12.2.
            
            
               Считано от 1 януари 1995 г., страните по договора, прилагащи настоящото правило, издават одобрения единствено ако одобрените резервен комплект спирачни накладки или резервна накладка за барабанни спирачки отговарят на изискванията от настоящото правило, изменено със серия от изменения 01.
            
         
               12.3.
            
            
               Страните по договора, прилагащи настоящото правило, трябва да продължат да допускат да се монтира или използва на превозно средство комплект накладки за спирачка, одобрен по настоящото правило в първоначалния му неизменен вид.
            
         
      (1)  В настоящото правило се счита, че позоваванията на Правило № 13 се отнасят също и до всяко друго международно правило, което прилага същите технически изисквания като Правило № 13. Позоваванията на конкретни раздели от правилото следва да се тълкуват по съответния начин.
   
      (2)  Ако такива спирачни накладки не се предлагат на пазара, като алтернатива могат да се използват спирачните накладки, изброени в точка 8.2.
   
      (3)  1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешка република, 9 — Испания, 10 — Сърбия, 11 — Обединено кралство, 12 — Австрия, 13 — Люксембург, 14 — Швейцария, 15 (не е присвоен), 16 — Норвегия, 17 — Финландия, 18 — Дания, 19 — Румъния, 20 — Полша, 21 — Португалия, 22 — Русия, 23 — Гърция, 24 — Ирландия, 25 — Хърватия, 26 — Словения, 27 — Словакия, 28 — Беларус, 29 — Естония, 30 (не е присвоен), 31 — Босна и Херцеговина, 32 — Латвия, 33 (не е присвоен), 34 — България, 35 (не е присвоен), 36 — Литва, 37 — Турция, 38 (не е присвоен), 39 — Азербайджан, 40 — бившата югославска република Македония, 41 (не е присвоен), 42 — Европейска общност (официалните одобрения се предоставят от държавите-членки, които използват техния съответен ИКЕ символ), 43 — Япония, 44 (не е присвоен), 45 — Австралия, 46 — Украйна, 47 — Южна Африка, 48 — Нова Зеландия, 49 — Кипър, 50 — Малта, 51 — Република Корея, 52 — Малайзия, 53 — Тайланд, 54 и 55 (не са присвоени), 56 — Черна гора, 57 (не е присвоен), 58 — Тунис. Следващи номера ще бъдат присвоявани на други държави в хронологичния ред, по който те ратифицират или се присъединяват към Спогодбата за приемане на еднакви технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условия за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на договарящите се страни по Спогодбата.
   
      (4)  Анализът на най-неблагоприятния случай трябва да включва (поне) следните технически характеристики на всеки тип превозно средство от полето на приложение:
   
               а)
            
            
               диаметър на въртящата се част на спирачката;
            
         
               б)
            
            
               дебелина на въртящата се част на спирачката;
            
         
               в)
            
            
               плътна или снабдена с отвори за обдухване въртяща се част на спирачката;
            
         
               г)
            
            
               диаметър на буталото;
            
         
               д)
            
            
               динамичен радиус на търкаляне на гумата;
            
         
               е)
            
            
               маса на превозното средство;
            
         
               ж)
            
            
               маса на оста и процент на спирачното усилие от триене в осите;
            
         
               з)
            
            
               максимална скорост на превозното средство.
            
         В протокола от изпитването се посочва използваното гориво.
   
      (5)  Виж бележка под линия на стр. 4.
   
      (6)  Това изпитване е включено за целите на съответствието на производството. Минималните стойности и допустимите отклонения трябва да бъдат съгласувани с техническата служба.
   
      ПРИЛОЖЕНИЕ 1
      
         СЪОБЩЕНИE
      
      (Максимален формат: A4 (210 × 297 mm)
      
         
   
   
      ПРИЛОЖЕНИЕ 2
      
         ОФОРМЛЕНИЕ НА МАРКИРОВКАТА ЗА ОДОБРЕНИЕ И ДАННИТЕ НА ОДОБРЕНИЕТО
      
      (Вж. точка 4.7 от настоящото правило)
      
         
      а = 8 mm (минимум)
      Горепоказаната маркировка за одобрение показва, че съответното изделие е одобрено в Нидерландия (E4) съгласно Правило № 90. На тази илюстрация първите две цифри от номера на одобрението указват, че Правило № 90 вече е включвало серия от изменения 01, когато е издадено одобрението; следващите три цифри са цифрите, дадени от одобряващия орган на типа спирачна накладка, а цифрите от наставката са цифрите, дадени от одобряващия орган за челюстта или подложката на накладката. Всичките девет цифри заедно съставляват номеръта на одобрението на този тип резервен комплект спирачни накладки.
      Пример за маркировка на комплект накладки за дискова спирачка
      
         
      Пример на маркировка на комплект накладки на спирачната челюст
      
         
      Пример за маркировка на накладка за барабанни спирачки
      
         
      Забележка: Местоположението на маркировките и взаимното разположение на маркировките, показани в примера, не са задължителни.
   
   
      ПРИЛОЖЕНИЕ 3
      
         Изисквания за резервни комплекти спирачни накладки за превозни средства от категории M1, M2 и N1
         
      
      1.   Съответствие с правило № 13
      Спазването на изискванията от Правило № 13 се демонстрира при изпитване на превозно средство.
      1.1.   Подготовка на превозното средство
      1.1.1.   Изпитвателно превозно средство
      Превозно средство, което е представително за типа(овете), за който (които) се иска одобрение на резервен комплект накладки за спирачка, се оборудва с резервни комплекти спирачни накладки от типа, за който се иска одобрение, и се подготвя за изпитване на спирачките съгласно изискванията от Правило № 13 и Правило № 13-Н.
      Представените за изпитване спирачни накладки се монтират на съответните спирачки и, до установяване на определена процедура на сработване, се сработват според инструкциите на производителя, съгласувано с техническата служба.
      1.1.2.   Процедура на сработване
      1.1.2.1.   Общи условия
      Представените за изпитване комплекти спирачни накладки се монтират на съответните спирачки. В случай на резервни комплекти спирачни накладки трябва да бъдат използвани нови накладки за спирачка. За постигане на възможно най-добър начален контакт между накладките и барабанната спирачка(и), накладките за барабанни спирачки могат да бъдат машинно обработени. Превозното средство трябва да бъде напълно натоварено.
      Могат да бъдат използвани оригиналните комплекти спирачни накладки, използвани за сравнителното изпитване и вече монтирани на изпитвателното превозно средство, при условие че са в добро състояние и тяхната първоначална дебелина не е износена с повече от 20 %. Те не трябва да показват повреди, пукнатини, прекалена корозия или признаци на прегряване. Те трябва да сработят съгласно процедурата, описана по-долу.
      1.1.2.2.   Процедура
      Извършва се пробег от най-малко 50 km, като спирачките се задействат най-малко 100 пъти при различно отрицателно ускорение (поне между 1 m/s2 и 5 m/s2) с начални скорости между 50 km/h и 120 km/h. По време на процедурата на сработване най-малко три пъти трябва да бъде достигнат температурен интервал между 250 °C и 500 °C за комплекти накладки за дискова спирачка и между 150 °C и 250 °C за комплекти накладки за барабанни спирачки (измерен на повърхността на триене на диска или барабанната спирачка). Температурите не трябва да надвишават 500 °C за комплекти накладки за дискова спирачка и 250 °C за комплекти накладки за барабанни спирачки.
      1.1.2.3.   Проверка на експлоатационните показатели
      Като се спира само една ос, спирачките се задействат 5 пъти от 70 km/h до 0 km/h (предна ос) и от 45 km/h до 0 km/h (задна ос) при налягане в тръбопровода 4 MPa (1) и начална температура 100 °C за всяко спиране. 5-те последователни не монотонни резултата трябва да бъдат извън границите на допустимото отклонение от 0,6 m/s2 (предна ос) или 0,4 m/s2 (задна ос) от тяхното средно пълно отрицателно ускорение.
      Ако изискването не е изпълнено, процедурата на сработване съгласно точка 1.1.2.2 трябва да бъде удължена и проверката на експлоатационните показатели съгласно точка 1.1.2.3 трябва да бъде повторена.
      1.2.   Спирачната уредба на превозното средство се изпитва съгласно изискванията за въпросната категория превозно средство (M1, M2 или N1) в Правило № 13, точки 1 и 2. Приложимите изисквания или изпитвания са:
      1.2.1.   Работна спирачна уредба
      1.2.1.1.   Изпитване тип-0 с незацепен съединител, натоварено превозно средство
      1.2.1.2.   Изпитване тип-0 със зацепен съединител, натоварено или ненатоварено превозно средство, съгласно Правило № 13, приложение 4, точки 1.4.3.1 (изпитване за стабилност) и 1.4.3.2 (само изпитването с начална скорост v = 0,8 vmax)
      1.2.1.3.   Изпитване тип-I
      1.2.2.   Спомагателна спирачна уредба
      1.2.2.1.   Изпитване тип-0 с незацепен съединител, натоварено превозно средство (това изпитване може да се пропусне в случаи, когато е очевидно, че са спазени изискванията, напр. спирачна уредба с диагонално разделяне на хидравличните кръгове).
      1.2.3.   Ръчна спирачна уредба
      (Прилага се единствено ако спирачките, за чиито накладки е поискано одобрение се използват за паркиране).
      1.2.3.1.   Изпитване по надолнище с наклон 18 %, натоварено превозно средство
      1.3.   Превозното средство трябва да удовлетворява всички съответни изисквания, посочени в Правило № 13, приложение 4, точка 2 за тази категория превозни средства.
      2.   Допълнителни изисквания
      Спазването на допълнителните изисквания се демонстрира, като се използва един от следните два метода:
      2.1.   Изпитване на превозното средство (изпитване с разделени оси)
      За това изпитване превозното средство трябва да бъде напълно натоварено и всяко задействане на спирачките се извършва при незацепен съединител по равен път.
      Системата за управление на работната спирачна уредба на превозното средство трябва да бъде оборудвана със средство за изолиране на спирачките за предната и задната ос така че всяка от тях да може да бъде използвана независимо от другата.
      Когато се иска одобрение за комплект накладки за спирачките на предната ос, спирачките на задната ос трябва да останат неизползвани през цялото време на изпитването.
      Когато се иска одобрение за комплект накладки за спирачките на задната ос, спирачките на предната ос трябва да останат неизползвани през цялото време на изпитването.
      2.1.1.   Изпитване за еквивалентност на експлоатационните показатели в незагрято състояние
      Сравнението между експлоатационните показатели в незагрято състояние на резервния комплект спирачни накладки и на оригиналния комплект спирачни накладки се извършва чрез сравняване на резултатите от изпитването по следния метод:
      2.1.1.1.   Спирачките се задействат най-малко шест пъти с увеличавано на интервали усилие върху педала или налягане в тръбопровода до блокиране на колелата или, като алтернатива, до средно пълно отрицателно ускорение 6 m/s2, или до допустимата максимална прилагана върху педала сила за въпросната категория превозно средство, като се започне от началната скорост, дадена в таблицата по-долу:
      
                  Категория превозно средство
               
               
                  Изпитвателна скорост в km/h
               
            
                  Предна ос
               
               
                  Задна ос
               
            
                  M1
                  
               
               
                  70
               
               
                  45
               
            
                  M2
                  
               
               
                  50
               
               
                  40
               
            
                  N1
                  
               
               
                  65
               
               
                  50
               
            Началната температура на спирачките в началото на всяко задействане е ≤ 100 °C.
      2.1.1.2.   За всяко задействане на спирачките прилаганата върху педала сила или налягането в тръбопровода и средното пълно отрицателно ускорение се отбелязват и се построява крива, като се определя прилаганата върху педала сила или налягането в тръбопровода, необходими за постигането (ако е възможно) на средно пълно отрицателно ускорение 5 m/s2 за спирачките на предната ос и 3 m/s2 за спирачките на задната ос. Ако тези стойности не могат да бъдат постигнати с допустимата максимална прилагана върху педала сила, като алтернатива се определят прилаганата върху педала сила или налягането в тръбопровода, необходими за постигането на максимално отрицателно ускорение.
      2.1.1.3.   Счита се, че резервният комплект спирачни накладки показва експлоатационни характеристики, сходни с тези на оригиналния комплект спирачни накладки, ако достигнатите средни пълни отрицателни ускорения при същата сила на управление или налягане в тръбопровода в горните две трети на получената крива са в границите на 15 % от тези, получени с оригиналния комплект спирачни накладки.
      2.1.2.   Изпитване на чувствителност към скоростта
      2.1.2.1.   Като се използва прилаганата върху педала сила съобразно точка 2.1.1.2 от настоящото приложение и при начална температура на спирачките ≤ 100 °C, спирачната уредба се задейства три пъти при всяка от следните скорости:
      
                  а)
               
               
                  предна ос — 65, 100 km/h и допълнително 135 km/h, когато vmax надвишава 150 km/h;
               
            
                  б)
               
               
                  задна ос — 45, 65 km/h и допълнително 90 km/h, когато vmax надвишава 150 km/h.
               
            2.1.2.2.   Резултатите за всяка група от три задействания на спирачната уредба се усредняват и се построява крива на скоростта в зависимост от съответното средно пълно отрицателно ускорение.
      2.1.2.3.   Средните пълни отрицателни ускорения, отчетени за по-високите скорости, трябва да са в границите на 15 % от отчетените за най-ниската скорост.
      2.2.   Изпитване с инерционен динамометър
      2.2.1.   Изпитвателно оборудване
      За целите на изпитванията инерционен динамометър се комплектова с въпросната спирачка на превозно средство. Динамометърът се регулира за непрекъснато отчитане на ъгловата скорост, спирачния момент, налягането в тръбопровода на спирачката, броя обороти след задействане на спирачките, времето за спиране и температурата на въртящата се част на спирачката.
      2.2.2.   Условия на изпитването
      2.2.2.1.   Маховата маса на динамометъра трябва да съответства на половината от дела от максималната маса на превозното средство, който се пада на една ос и е посочен в таблицата по-долу, и на радиуса на търкаляне на най-голямата гума, която е разрешена за този (тези) тип(ове) превозно средство.
      
                  Категория превозно средство
               
               
                  Дял от максималната маса на превозното средство, който се пада на една ос
               
            
                  Предна
               
               
                  Задна
               
            
                  M1
                  
               
               
                  0,77
               
               
                  0,32
               
            
                  M2
                  
               
               
                  0,69
               
               
                  0,44
               
            
                  N1
                  
               
               
                  0,66
               
               
                  0,39
               
            2.2.2.2.   Началната ъглова скорост на динамометъра трябва да съответства на линейната скорост на превозното средство, както е указано в точки 2.2.3 и 2.2.4 от настоящото приложение, и да се основава на динамичния радиус на търкаляне на гумата.
      2.2.2.3.   Представените за изпитване комплекти спирачни накладки се монтират на съответните спирачки и се сработват съгласно следната процедура:
      
                   
               
               
                  Етап 1 на сработване, 64 резки задействания при скорост 80 km/h до 30 km/h, при различна стойност на налягането в тръбопровода:
                  
                              Параметър
                           
                           
                              Предна ос
                           
                           
                              Задна ос
                              Дискова спирачка
                           
                           
                              Задна ос
                              Барабанна спирачка
                           
                        
                              Брой спирания за цикъл
                           
                           
                              32
                           
                           
                              32
                           
                           
                              32
                           
                        
                              Начална скорост при спиране (km/h)
                           
                           
                              80
                           
                           
                              80
                           
                           
                              80
                           
                        
                              Крайна скорост при спиране (km/h)
                           
                           
                              30
                           
                           
                              30
                           
                           
                              30
                           
                        
                              Начална температура на спирачката (°C)
                           
                           
                              < 100
                           
                           
                              < 100
                           
                           
                              < 80
                           
                        
                              Крайна температура на спирачката (°C)
                           
                           
                              Не е определена
                           
                           
                              Не е определена
                           
                           
                              Не е определена
                           
                        
                              Налягане при задействане 1 (kPa)
                           
                           
                              1 500
                           
                           
                              1 500
                           
                           
                              1 500
                           
                        
                              Налягане при задействане 2 (kPa)
                           
                           
                              3 000
                           
                           
                              3 000
                           
                           
                              3 000
                           
                        
                              Налягане при задействане 3 (kPa)
                           
                           
                              1 500
                           
                           
                              1 500
                           
                           
                              1 500
                           
                        
                              Налягане при задействане 4 (kPa)
                           
                           
                              1 800
                           
                           
                              1 800
                           
                           
                              1 800
                           
                        
                              Налягане при задействане 5 (kPa)
                           
                           
                              2 200
                           
                           
                              2 200
                           
                           
                              2 200
                           
                        
                              Налягане при задействане 6 (kPa)
                           
                           
                              3 800
                           
                           
                              3 800
                           
                           
                              3 800
                           
                        
                              Налягане при задействане 7 (kPa)
                           
                           
                              1 500
                           
                           
                              1 500
                           
                           
                              1 500
                           
                        
                              Налягане при задействане 8 (kPa)
                           
                           
                              2 600
                           
                           
                              2 600
                           
                           
                              2 600
                           
                        
                              Налягане при задействане 9 (kPa)
                           
                           
                              1 800
                           
                           
                              1 800
                           
                           
                              1 800
                           
                        
                              Налягане при задействане 10 (kPa)
                           
                           
                              3 400
                           
                           
                              3 400
                           
                           
                              3 400
                           
                        
                              Налягане при задействане 11 (kPa)
                           
                           
                              1 500
                           
                           
                              1 500
                           
                           
                              1 500
                           
                        
                              Налягане при задействане 12 (kPa)
                           
                           
                              2 600
                           
                           
                              2 600
                           
                           
                              2 600
                           
                        
                              Налягане при задействане 13 (kPa)
                           
                           
                              1 500
                           
                           
                              1 500
                           
                           
                              1 500
                           
                        
                              Налягане при задействане 14 (kPa)
                           
                           
                              2 200
                           
                           
                              2 200
                           
                           
                              2 200
                           
                        
                              Налягане при задействане 15 (kPa)
                           
                           
                              3 000
                           
                           
                              3 000
                           
                           
                              3 000
                           
                        
                              Налягане при задействане 16 (kPa)
                           
                           
                              4 600
                           
                           
                              4 600
                           
                           
                              4 600
                           
                        
                              Налягане при задействане 17 (kPa)
                           
                           
                              2 600
                           
                           
                              2 600
                           
                           
                              2 600
                           
                        
                              Налягане при задействане 18 (kPa)
                           
                           
                              5 100
                           
                           
                              5 100
                           
                           
                              5 100
                           
                        
                              Налягане при задействане 19 (kPa)
                           
                           
                              2 200
                           
                           
                              2 200
                           
                           
                              2 200
                           
                        
                              Налягане при задействане 20 (kPa)
                           
                           
                              1 800
                           
                           
                              1 800
                           
                           
                              1 800
                           
                        
                              Налягане при задействане 21 (kPa)
                           
                           
                              4 200
                           
                           
                              4 200
                           
                           
                              4 200
                           
                        
                              Налягане при задействане 22 (kPa)
                           
                           
                              1 500
                           
                           
                              1 500
                           
                           
                              1 500
                           
                        
                              Налягане при задействане 23 (kPa)
                           
                           
                              1 800
                           
                           
                              1 800
                           
                           
                              1 800
                           
                        
                              Налягане при задействане 24 (kPa)
                           
                           
                              4 600
                           
                           
                              4 600
                           
                           
                              4 600
                           
                        
                              Налягане при задействане 25 (kPa)
                           
                           
                              2 600
                           
                           
                              2 600
                           
                           
                              2 600
                           
                        
                              Налягане при задействане 26 (kPa)
                           
                           
                              1 500
                           
                           
                              1 500
                           
                           
                              1 500
                           
                        
                              Налягане при задействане 27 (kPa)
                           
                           
                              3 400
                           
                           
                              3 400
                           
                           
                              3 400
                           
                        
                              Налягане при задействане 28 (kPa)
                           
                           
                              2 200
                           
                           
                              2 200
                           
                           
                              2 200
                           
                        
                              Налягане при задействане 29 (kPa)
                           
                           
                              1 800
                           
                           
                              1 800
                           
                           
                              1 800
                           
                        
                              Налягане при задействане 30 (kPa)
                           
                           
                              3 000
                           
                           
                              3 000
                           
                           
                              3 000
                           
                        
                              Налягане при задействане 31 (kPa)
                           
                           
                              1 800
                           
                           
                              1 800
                           
                           
                              1 800
                           
                        
                              Налягане при задействане 32 (kPa)
                           
                           
                              3 800
                           
                           
                              3 800
                           
                           
                              3 800
                           
                        
                              Брой на циклите
                           
                           
                              2
                           
                           
                              2
                           
                           
                              2
                           
                        
            
                   
               
               
                  Етап 2 на сработване, 10 спирания при скорост 100 km/h до 5 km/h, при 0,4 g отрицателно ускорение и нарастващи начални температури:
                  
                              Параметър
                           
                           
                              Предна ос
                           
                           
                              Задна ос
                              Дискова спирачка
                           
                           
                              Задна ос
                              Барабанна спирачка
                           
                        
                              Брой спирания за цикъл
                           
                           
                              10
                           
                           
                              10
                           
                           
                              10
                           
                        
                              Начална скорост при спиране (km/h)
                           
                           
                              100
                           
                           
                              100
                           
                           
                              100
                           
                        
                              Крайна скорост при спиране (km/h)
                           
                           
                              < 5
                           
                           
                              < 5
                           
                           
                              < 5
                           
                        
                              Ниво на отрицателното ускорение (g)
                           
                           
                              0,4
                           
                           
                              0,4
                           
                           
                              0,4
                           
                        
                              Максимално налягане (kPa)
                           
                           
                              16 000
                           
                           
                              16 000
                           
                           
                              10 000
                           
                        
                              Начална температура 1 (°C)
                           
                           
                              < 100
                           
                           
                              < 100
                           
                           
                              < 100
                           
                        
                              Начална температура 2 (°C)
                           
                           
                              < 215
                           
                           
                              < 215
                           
                           
                              < 151
                           
                        
                              Начална температура 3 (°C)
                           
                           
                              < 283
                           
                           
                              < 283
                           
                           
                              < 181
                           
                        
                              Начална температура 4 (°C)
                           
                           
                              < 330
                           
                           
                              < 330
                           
                           
                              < 202
                           
                        
                              Начална температура 5 (°C)
                           
                           
                              < 367
                           
                           
                              < 367
                           
                           
                              < 219
                           
                        
                              Начална температура 6 (°C)
                           
                           
                              < 398
                           
                           
                              < 398
                           
                           
                              < 232
                           
                        
                              Начална температура 7 (°C)
                           
                           
                              < 423
                           
                           
                              < 423
                           
                           
                              < 244
                           
                        
                              Начална температура 8 (°C)
                           
                           
                              < 446
                           
                           
                              < 446
                           
                           
                              < 254
                           
                        
                              Начална температура 9 (°C)
                           
                           
                              < 465
                           
                           
                              < 465
                           
                           
                              < 262
                           
                        
                              Начална температура 10 (°C)
                           
                           
                              < 483
                           
                           
                              < 483
                           
                           
                              < 270
                           
                        
                              Брой на циклите
                           
                           
                              1
                           
                           
                              1
                           
                           
                              1
                           
                        
            
                   
               
               
                  Възстановяване, 18 резки задействания на спирачката при скорост 80 km/h до 30 km/h, при стойност на налягането в тръбопровода 3 000 kPa:
                  
                              Параметър
                           
                           
                              Предна ос
                           
                           
                              Задна ос
                              Дискова спирачка
                           
                           
                              Задна ос
                              Барабанна спирачка
                           
                        
                              Брой спирания за цикъл
                           
                           
                              18
                           
                           
                              18
                           
                           
                              18
                           
                        
                              Начална скорост при спиране (km/h)
                           
                           
                              80
                           
                           
                              80
                           
                           
                              80
                           
                        
                              Крайна скорост при спиране (km/h)
                           
                           
                              30
                           
                           
                              30
                           
                           
                              30
                           
                        
                              Налягане (kPa)
                           
                           
                              3 000
                           
                           
                              3 000
                           
                           
                              3 000
                           
                        
                              Начална температура на спирачката (°C)
                           
                           
                              < 100
                           
                           
                              < 100
                           
                           
                              < 80
                           
                        
                              Крайна температура на спирачката (°C)
                           
                           
                              Не е определена
                           
                           
                              Не е определена
                           
                           
                              Не е определена
                           
                        
                              Брой на циклите
                           
                           
                              1
                           
                           
                              1
                           
                           
                              1
                           
                        
            2.2.2.4.   Спирачките се задействат 5 пъти от 80 km/h до 0 km/h (предна ос) при налягане в тръбопровода 4 MPa и начална температура 100 °C за всяко спиране 5-те последователни не монотонни резултата трябва да бъдат в границите на допустимото отклонение от 0,6 m/s2 от тяхното средно пълно отрицателно ускорение.
      Ако това изискване не е изпълнено, първата част от процедурата на сработване „Етап 1 на сработване“ трябва да бъде повтаряна до постигане на изискваната стабилност на показателите.
      2.2.2.5.   Разрешено е използването на въздух за охлаждане. По време на задействането на спирачките скоростта на въздушния поток при спирачката трябва да бъде:
      vвъзд. = 0,33 v
      където:
      v = изпитвателна скорост на превозното средство в началото на спирането.
      2.2.3.   Изпитване за еквивалентност на експлоатационните показатели в незагрято състояние
      Сравнението между експлоатационните показатели в незагрято състояние на резервния комплект спирачни накладки и на оригиналния комплект спирачни накладки се извършва чрез сравняване на резултатите от изпитването по следния метод:
      2.2.3.1.   Като се започне от начална скорост 80 km/h за M1 и N1 и 60 km/h за M2 и температура на спирачката ≤ 100 °C в началото на всяко задействане на спирачките, спирачките се задействат най-малко шест пъти с увеличавано на интервали налягане в тръбопровода до средно пълно отрицателно ускорение 6 m/s2.
      2.2.3.2.   За всяко задействане на спирачките налягането в тръбопровода и средното пълно отрицателно ускорение се отбелязват и се построява крива, като се определя налягането в тръбопровода, необходимо за постигането на 5 m/s2.
      2.2.3.3.   Счита се, че резервният комплект спирачни накладки показва експлоатационни характеристики, сходни с тези на оригиналния комплект спирачни накладки, ако достигнатите средни пълни отрицателни ускорения при същата сила на управление или налягане в тръбопровода в горните две трети на получената крива са в границите на 15 % от тези, получени с оригиналния комплект спирачни накладки.
      2.2.4.   Изпитване за чувствителност към скоростта
      2.2.4.1.   Като се използва налягането в тръбопровода съобразно точка 2.2.3.2 и при начална температура на спирачките ≤ 100 °C, спирачната уредба се задейства три пъти при честота на въртене, съответстваща на линейна скорост на превозното средство равна на:
      
                  а)
               
               
                  75, 120 km/h и допълнително 160 km/h, когато vmax надвишава 150 km/h.
               
            2.2.4.2.   Резултатите за всяка група от три задействания на спирачната уредба се усредняват и се построява крива на скоростта в зависимост от съответното средно пълно отрицателно ускорение.
      2.2.4.3.   Средните пълни отрицателни ускорения, отчетени за по-високите скорости, трябва да са в границите на 15 % от отчетените за най-ниската скорост.
      
         (1)  За спирачни уредби, различни от хидравлични спирачни уредби, се използват еквивалентна входяща стойност.
   
   
      ПРИЛОЖЕНИЕ 4
      
         Изисквания за резервни комплекти спирачни накладки и накладки за барабанни спирачки за превозни средства от категории M3, N2 И N3
         
      
      1.   Изпитване на превозното средство
      1.1.   Изпитвателно превозно средство
      Превозно средство, което е представително за типа(овете), за който (които) се иска одобрение на резервен комплект спирачни накладки или накладка за барабанни спирачки, се оборудва с резервни комплекти спирачни накладки или накладки за барабанни спирачки от типа, за който се иска одобрение, и се подготвя за изпитване на спирачките съгласно изискванията от Правило № 13.
      Представените за изпитване спирачни накладки се монтират на съответните спирачки и, до установяване на определена процедура на сработване, се сработват според инструкциите на производителя, съгласувано с техническата служба.
      1.2.   Изпитвания и изисквания
      1.2.1.   Съответствие с Правило № 13
      1.2.1.1.   Спирачната уредба на превозното средство се изпитва съгласно изискванията за въпросната категория превозно средство (M3, N2 или N3) в Правило № 13, приложение 4, точки 1 и 2. Приложимите изисквания или изпитвания са:
      
                  1.2.1.1.1.
               
               
                  Работна спирачна уредба
                  
                              1.2.1.1.1.1.
                           
                           
                              Изпитване тип-0 с незацепен съединител, натоварено превозно средство
                           
                        
                              1.2.1.1.1.2.
                           
                           
                              Изпитване тип-0 със зацепен съединител, натоварено или ненатоварено превозно средство, съгласно Правило № 13, приложение 4, точки 1.4.3.1 (изпитване за стабилност) и 1.4.3.2 (само изпитването с начална скорост v = 0,8 vmax)
                           
                        
                              1.2.1.1.1.3.
                           
                           
                              Изпитване тип-I съгласно Правило № 13, приложение 4, точки 1.5.1 и 1.5.3.
                           
                        
                              1.2.1.1.1.4.
                           
                           
                              Изпитване тип-II
                              Натовареното моторно превозно средство трябва да се изпитва така че изразходваната енергия да е равна на отчетената за същия период от време с натоварено превозно средство, управлявано със средна скорост 30 km/h по 2,5 % наклон надолу на разстояние 6 km, като лостът за превключване на предавките е установен в неутрално положение и енергията за спиране се поема само от работните спирачки.
                           
                        
            
                  1.2.1.1.2.
               
               
                  Спомагателна спирачна уредба
                  
                              1.2.1.1.2.1.
                           
                           
                              Изпитване тип-0 с незацепен съединител, натоварено превозно средство (това изпитване може да се пропусне, ако е обхванато от изпитванията съгласно точка 1.2.2 от настоящото приложение).
                           
                        
            
                  1.2.1.1.3.
               
               
                  Ръчна спирачна уредба
                  (Прилага се само ако спирачките, за чиито накладки се иска одобрение, се използват за паркиране).
                  
                              1.2.1.1.3.1.
                           
                           
                              Изпитване по надолнище с наклон 18 %, натоварено превозно средство
                           
                        
            1.2.1.2.   Превозното средство трябва да удовлетворява всички съответни изисквания, посочени в Правило № 13, приложение 4, точка 2 за тази категория превозни средства.
      1.2.2.   Допълнителни изисквания (изпитване с разделени оси)
      За това изпитване превозното средство трябва да бъде напълно натоварено и всяко задействане на спирачките се извършва при незацепен съединител по равен път.
      Системата за управление на работната спирачна уредба на превозното средство трябва да бъде оборудвана със средство за изолиране на спирачките за предната и задната ос така че всяка от тях да може да бъде използвана независимо от другата.
      Когато се иска одобрение за комплект спирачни накладки или накладка за барабанни спирачки за спирачките на предната ос, спирачките на задната ос трябва да останат неизползвани през цялото време на изпитването.
      Когато се иска одобрение за комплект спирачни накладки или накладка за барабанни спирачки за спирачките на задната ос, спирачките на предната ос трябва да останат неизползвани през цялото време на изпитването.
      1.2.2.1.   Изпитване за еквивалентност на експлоатационните показатели в незагрято състояние
      Сравнението между експлоатационните показатели в незагрято състояние на резервния комплект спирачни накладки или резервната накладка за барабанни спирачки и на оригиналния комплект спирачни накладки или оригиналната накладка за барабанни спирачки се извършва чрез сравняване на резултатите от изпитването по следния метод.
      
                  1.2.2.1.1.
               
               
                  Спирачките се задействат най-малко шест пъти с увеличавано на интервали усилие на педала или налягане в тръбопровода до блокиране на колелата или, като алтернатива, до средно пълно отрицателно ускорение 3,5 m/s2, или до допустимата максимална прилагана върху педала сила, или до максималното налягане в тръбопровода, като се започне от начална скорост 45 km/h и температура на спирачката ≤ 100 °C в началото на всяко задействане на спирачките.
               
            
                  1.2.2.1.2.
               
               
                  За всяко задействане на спирачките прилаганата върху педала сила или налягането в тръбопровода и средното пълно отрицателно ускорение се отбелязват и се построява крива, като се определя прилаганата върху педала сила или налягането в тръбопровода, необходими за постигането (ако е възможно) на средно пълно отрицателно ускорение 3 m/s2. Ако тази стойност не може да бъде постигната, като алтернатива се определят прилаганата върху педала сила или налягането в тръбопровода, необходими за постигането на максимално отрицателно ускорение.
               
            
                  1.2.2.1.3.
               
               
                  Счита се, че резервният комплект спирачни накладки или резервната накладка за барабанни спирачки показват експлоатационни характеристики, сходни с тези на оригиналния комплект спирачни накладки или оригиналната накладка за барабанни спирачки, ако достигнатите средни пълни отрицателни ускорения при същата сила на управление или налягане в тръбопровода в горните две трети на получената крива са в границите на 15 % от тези, получени с оригиналния комплект спирачни накладки или оригиналната накладка за барабанни спирачки.
               
            1.2.2.2.   Изпитване за чувствителност към скоростта
      
                  1.2.2.2.1.
               
               
                  Като се използва прилаганата върху педала сила съобразно точка 1.2.2.1.2 от настоящото приложение и при начална температура на спирачките ≤ 100 °C, спирачната уредба се задейства три пъти при всяка от следните скорости:
                  
                               
                           
                           
                              40 km/h до 20 km/h,
                           
                        
                               
                           
                           
                              60 km/h до 40 km/h, и
                           
                        
                               
                           
                           
                              80 km/h до 60 km/h (ако vmax ≥ 90 km/h).
                           
                        
            
                  1.2.2.2.2.
               
               
                  Резултатите за всяка група от три задействания на спирачната уредба се усредняват и се построява крива на скоростта в зависимост от съответното средно пълно отрицателно ускорение.
               
            
                  1.2.2.2.3.
               
               
                  Средните пълни отрицателни ускорения, отчетени за по-високите скорости, трябва да са в границите на 25 % от отчетените за най-ниската скорост.
               
            2.   Изпитване с инерционен динамометър
      2.1.   Изпитвателно оборудване
      За целите на изпитванията инерционен динамометър се комплектова с въпросната спирачка на превозно средство. Динамометърът се регулира за непрекъснато отчитане на ъгловата скорост, спирачния момент, налягането в тръбопровода на спирачката, броя обороти след прилагане на спирачката, времето за спиране и температурата на въртящата се част на спирачката.
      2.1.1.   Условия на изпитването
      
                  2.1.1.1.
               
               
                  Маховата маса на динамометъра трябва да съответства на 0,55 от дела от максималната маса на превозното средство, който се пада на една ос, и на радиуса на търкаляне на най-голямата гума, която е разрешена за този (тези) тип(ове) превозно средство.
               
            
                  2.1.1.2.
               
               
                  Началната ъглова скорост на динамометъра трябва да съответства на линейната скорост на превозното средство, посочена в точките по-долу, и да се основава на средната стойност на динамичния радиус на търкаляне на най-големите и най-малките гуми, които са разрешени за този (тези) тип(ове) превозно средство.
               
            
                  2.1.1.3.
               
               
                  Представените за изпитването комплекти спирачни накладки или накладки за барабанни спирачки се монтират на съответната спирачка и, до установяване на определена процедура на сработване, се сработват според инструкциите на производителя, съгласувано с техническата служба.
               
            
                  2.1.1.4.
               
               
                  Ако се използва въздух за охлаждане, скоростта на въздушния поток при спирачката трябва да бъде:
                  Vвъзд. = 0,33v
                  където:
                  v = изпитвателна скорост на превозното средство в началото на спирането.
               
            
                  2.1.1.5.
               
               
                  Цилиндърът за задействане, монтиран на спирачката, трябва да бъде от най-малкия размер, разрешен за този (тези) тип(ове) превозно средство.
               
            2.2.   Изпитвания и изисквания
      2.2.1.   Изпитвания по Правило № 13
      2.2.1.1.   Изпитване тип-0
      Като се започне от начална скорост 60 km/h и температура на спирачката ≤ 100 °C в началото на всяко задействане на спирачките, спирачките се задействат най-малко шест пъти с увеличавано на интервали налягане в тръбопровода, докато се достигне налягането, което е трайно гарантирано от спирачната уредба на типа(овете) превозно средство (напр. при спадане на налягането на компресора). Трябва да се постигне средно пълно отрицателно ускорение поне 5 m/s2.
      2.2.1.2.   Изпитване тип-0 за експлоатационни показатели при висока скорост
      Спирачките се задействат три пъти при температура на спирачката ≤ 100 °C в началото на всяко задействане на спирачките, като се започне от начална скорост 100 km/h, когато одобрението е предназначено за превозни средства от категорията N2, и 90 km/h, когато одобрението е предназначено за превозни средства от категориите M3 и N3, с използване на гарантираното налягане в тръбопровода, определено в точка 2.2.1.1. Средната стойност на достигнатите стойности на средното пълно отрицателно ускорение при трите задействания трябва да бъде поне 4 m/s2.
      2.2.1.3.   Изпитване тип-I
      2.2.1.3.1.   Процедура за загряване
      Извършват се 20 последователни резки задействания на спирачната уредба при v1 = 60 km/h и v2 = 30 km/h, с продължителност на цикъла 60 s, като се започне при температура на спирачката ≤ 100 °C при първото задействане. При първото задействане налягането в тръбопровода трябва да съответства на отрицателно ускорение 3 m/s2, като трябва да остане непроменено при последващите задействания.
      2.2.1.3.2.   Експлоатационни показатели в загрято състояние
      След завършване на процедурата за загряване, експлоатационните показатели в загрято състояние се измерват съобразно условията от точка 2.2.1.1 по-горе, като се използва гарантираното налягане в тръбопровода, определено в точка 2.2.1.1 (температурните условия могат да бъдат различни). Средното пълно отрицателно ускорение при загрята спирачка не трябва да бъде по-малко от 60 % от стойността, постигната с незагрята спирачка или 4 m/s2.
      2.2.1.3.3.   Възстановяване
      С начало 120 s след задействането на спирачките в загрято състояние, на интервали от поне 2 минути трябва да се направят 5 пълни спирания при използваното в точка 2.2.1.3.1 по-горе налягане в тръбопровода, като се започне от начална скорост 60 km/h. В началото на петото задействане температурата на спирачките трябва да бъде ≤ 100 °C и постигнатото средно пълно отрицателно ускорение трябва да бъде в границите на 10 процента от изчисленото от зависимостта налягане в тръбопровода/отрицателно ускорение за изпитването тип-0 при 60 km/h.
      2.2.1.4.   Изпитване тип-II
      2.2.1.4.1.   Процедура за загряване
      Спирачките трябва да бъдат загрети чрез постоянен спирачен момент, съответстващ на отрицателно ускорение 0,15 m/s2, при постоянна скорост 30 km/h в продължение на период от 12 минути.
      2.2.1.4.2.   Експлоатационни показатели в загрято състояние
      След завършване на процедурата за загряване, експлоатационните показатели в загрято състояние се измерват съобразно условията от точка 2.2.1.1 по-горе, като се използва гарантираното налягане в тръбопровода, определено в точка 2.2.1.1 (температурните условия могат да бъдат различни). Средното пълно отрицателно ускорение при загрята спирачка трябва да бъде не по-малко от 3,75 m/s2.
      2.2.1.5.   Статично изпитване на експлоатационните показатели на ръчната спирачка
      
                  2.2.1.5.1.
               
               
                  За целия обхват на задействания на ръчната спирачка се определя най-неблагоприятният случай по отношение на прилаганата върху спирачката сила, максималната маса на превозното средство, спирана на една ос, и радиуса на гумите.
               
            
                  2.2.1.5.2.
               
               
                  Спирачката се задейства, като се прилага силата, определена съгласно точка 2.2.1.5.1 по-горе.
               
            
                  2.2.1.5.3.
               
               
                  На вала на динамометричния стенд се прилага бавно нарастващ спирачен момент, за да се завърти барабанът или дискът. Действителният спирачен момент се измерва на спирачката в момента, в който валът на динамометричния стенд започне да се движи, и се изчислява спирачната сила на съответната ос, като се използва радиусът на гумата, определен съгласно точка 2.2.1.5.1.
               
            
                  2.2.1.5.4.
               
               
                  Спирачната сила, измерена съгласно точка 2.2.1.5.3 и разделена на половината от масата на превозното средство, определена съгласно точка 2.2.1.5.1, трябва да даде частно поне 0,18.
               
            2.2.2.   Изпитване за еквивалентност на експлоатационните показатели в незагрято състояние
      Сравнението между експлоатационните показатели в незагрято състояние на резервния комплект спирачни накладки или резервната накладка за барабанни спирачки и на оригиналния комплект спирачни накладки или оригиналната накладка за барабанни спирачки се извършва чрез сравняване на резултатите от изпитването тип-0, описано в точка 2.2.1.1.
      2.2.2.1.   Предписаното в точка 2.2.1.1 изпитване тип-0 се провежда с един брой оригинален комплект спирачни накладки или оригиналната накладка за барабанни спирачки.
      2.2.2.2.   Счита се, че резервният комплект спирачни накладки или резервната накладка за барабанни спирачки показват експлоатационни характеристики, сходни с тези на оригиналния комплект спирачни накладки или оригиналната накладка за барабанни спирачки, ако достигнатите средни пълни отрицателни ускорения при същото налягане в тръбопровода в горните две трети на получената крива са в границите на 15 % от тези, получени с оригиналния комплект спирачни накладки или оригиналната накладка за барабанни спирачки.
      2.2.3.   Изпитване за чувствителност към скоростта
      
                  2.2.3.1.
               
               
                  Като се използва гарантираното налягане в тръбопровода, определено в точка 2.2.1.1, и при начална температура на спирачките ≤ 100 °C, спирачната уредба се задейства три пъти при всяка от следните скорости:
                  
                               
                           
                           
                              60 km/h до 30 km/h,
                           
                        
                               
                           
                           
                              80 km/h до 60 km/h, и
                           
                        
                               
                           
                           
                              110 km/h до 80 km/h (ако vmax ≥ 90 km/h).
                           
                        
            
                  2.2.3.2.
               
               
                  Резултатите за всяка група от три задействания на спирачната уредба се усредняват и се построява крива на скоростта в зависимост от съответното средно пълно отрицателно ускорение.
               
            
                  2.2.3.3.
               
               
                  Средните пълни отрицателни ускорения, отчетени за по-високите скорости, трябва да са в границите на 25 % от отчетените за най-ниската скорост.
               
            
   
      ПРИЛОЖЕНИЕ 5
      
         Изисквания за резервни комплекти спирачни накладки за превозни средства от категории O1 и O2
         
      
      1.   Общи положения
      Методът на изпитване, описан в настоящото приложение, се основава на изпитване с инерционен динамометър. Като алтернатива, изпитванията могат да се провеждат на изпитвателно превозно средство или на изпитвателен стенд, представляващ движеща се пътека, при условие че се постигат същите изпитвателни условия и се измерват същите параметри, както при изпитване с инерционен динамометър.
      2.   Изпитвателно оборудване
      За целите на изпитванията инерционен динамометър се комплектова с въпросната спирачка на превозно средство. Динамометърът се регулира за непрекъснато отчитане на ъгловата скорост, спирачния момент, налягането в тръбопровода на спирачката, броя обороти след прилагане на спирачката, времето за спиране и температурата на въртящата се част на спирачката.
      2.1.   Условия на изпитването
      2.1.1.   Маховата маса на динамометъра трябва да съответства на половината от дела от максималната маса на превозното средство, който се пада на дадена ос, и на радиуса на търкаляне на най-голямата гума, която е разрешена за този(тези) тип(ове) превозно средство.
      2.1.2.   Началната ъглова скорост на динамометъра трябва да съответства на линейната скорост на превозното средство, посочена в точка 3.1 от настоящото приложение, и да се основава на динамичния радиус на търкаляне на най-малката гума, която е разрешена за този(тези) тип(ове) превозно средство.
      2.1.3.   Представените за изпитването спирачни накладки се монтират на съответната спирачка и, до установяване на определена процедура на сработване, се сработват според инструкциите на производителя, съгласувано с техническата служба.
      2.1.4.   Ако се използва въздух за охлаждане, скоростта на въздушния поток при спирачката трябва да бъде:
      vвъзд. = 0,33 v
      където:
      v = изпитвателна скорост на превозното средство в началото на спирането.
      2.1.5.   Монтираното на спирачката задействащо устройство трябва да съответства на уредбата на превозното средство.
      3.   Изпитвания и изисквания
      3.1.   Изпитване тип-0
      Като се започне от начална скорост 60 km/h и температура на спирачката ≤ 100 °C в началото на всяко задействане на спирачките, спирачките се задействат последователно, на интервали, най-малко шест пъти, докато налягането в тръбопровода или прилаганата сила достигнат максималното налягане в тръбопровода или отрицателно ускорение 6 m/s2. Последното задействане на спирачките се повтаря при начална скорост 40 km/h.
      3.2.   Изпитване тип-I
      3.2.1.   Процедура за загряване
      Спирачката се загрява чрез продължително спиране в съответствие с изискването от Правило № 13, приложение 4, точки 1.5.2, като се започне при температура на въртящата се част на спирачката ≤ 100 °C.
      3.2.2.   Експлоатационни показатели в загрято състояние
      След завършване на процедурата за загряване, експлоатационните показатели в загрято състояние се измерват, като се започне от начална скорост 40 km/h, съобразно условията от точка 3.2.1 по-горе, с използване на същото налягане в тръбопровода или същата приложена сила (температурните условия могат да бъдат различни). Средното пълно отрицателно ускорение при загрята спирачка не трябва да бъде по-малко от 60 % от стойността, постигната със незагрята спирачка или 3,5 m/s2.
      3.3.   Изпитване за еквивалентност на експлоатационните показатели в незагрято състояние
      Сравнението между експлоатационните показатели в незагрято състояние на резервния комплект спирачни накладки и на оригиналния комплект спирачни накладки се извършва чрез сравняване на резултатите от изпитването тип-0, описано в точка 3.1.
      3.3.1.   Предписаното в точка 3.1 изпитване тип-0 се провежда с един брой оригинален комплект накладки за спирачка.
      3.3.2.   Счита се, че резервният комплект спирачни накладки показва експлоатационни характеристики, сходни с тези на оригиналния комплект спирачни накладки, ако достигнатите средни пълни отрицателни ускорения при същото налягане в тръбопровода в горните две трети на получената крива са в границите на 15 % от тези, получени с оригиналния комплект накладки за спирачка.
   
   
      ПРИЛОЖЕНИЕ 6
      
         Изисквания за резервни комплекти спирачни накладки и накладки за барабанни спирачки за превозни средства от категории O3 И O4
         
      
      1.   Условия на изпитването
      Изпитванията, предписани в настоящото приложение, могат да бъдат проведени, като алтернатива, на изпитвателно превозно средство, на инерционен динамометър или на изпитвателен стенд, представляващ движеща се пътека, при същите условия, както споменатите в Правило № 13, приложение 11, допълнение 2, точки 3.1—3.4.
      Представените за изпитване спирачни накладки се монтират на съответните спирачки и, до установяване на определена процедура на сработване, се сработват според инструкциите на производителя, съгласувано с техническата служба.
      2.   Изпитвания и изисквания
      2.1.   Съответствие с правило № 13, приложение 11
      Спирачките се изпитват съгласно изискванията от Правило № 13, приложение 11, допълнение 2, точка 3.5.
      
                  2.1.1.
               
               
                  Резултатите се отчитат във вид съгласно изискванията от Правило № 13, приложение 11, допълнение 3, точка 3.5.
               
            
                  2.1.2.
               
               
                  Прави се сравнение между тези резултати и резултатите, получени при същите условия с оригиналните комплекти спирачни накладки или оригиналните накладки за барабанни спирачки.
               
            
                  2.1.3.
               
               
                  Получените в загрято състояние експлоатационни показатели при същия подаван въртящ момент на резервния комплект спирачни накладки или резервната накладка за барабанни спирачки в изпитването тип-I или изпитването тип-III (което от двете е приложимо) трябва да бъдат:
                  
                              а)
                           
                           
                              равни или по-високи от експлоатационните показатели в загрято състояние на оригиналния комплект спирачни накладки или оригиналната накладка за барабанни спирачки; или
                           
                        
                              б)
                           
                           
                              поне 90 процента от експлоатационните показатели в незагрято състояние на резервния комплект спирачни накладки или резервната накладка за барабанни спирачки.
                           
                        Съответната дължина на хода на задвижващия механизъм не трябва да бъде ≥ 110 процента от стойността, постигната с оригиналния комплект спирачни накладки или оригиналната накладка за барабанни спирачки, и не трябва да надхвърля стойността sp, определена в Правило № 13, приложение 11, допълнение 2, точка 2. В случая, в който оригиналният комплект спирачни накладки или оригиналната накладка за барабанни спирачки се изпитват спрямо изискванията на изпитването тип-II, за резервния комплект спирачни накладки или резервната накладка за барабанни спирачки са приложими минималните изисквания от Правило № 13, приложение 4, точка 1.7.2 (изпитване тип-III).
               
            2.2.   Изпитване за еквивалентност на експлоатационните показатели в незагрято състояние (тип-0)
      
                  2.2.1.
               
               
                  Съгласно условията от точка 1 от настоящото приложение и като се започне от начална скорост 60 km/h и температура на спирачката ≤ 100 °C, спирачките се задействат на интервали шест пъти, докато силата на управление или налягането в тръбопровода достигнат 6,5 bar или е постигнато отрицателно ускорение 6 m/s2.
               
            
                  2.2.2.
               
               
                  За всяко задействане на спирачките силата на управление или налягането в тръбопровода и средния спирачен момент или средното пълно отрицателно ускорение се отбелязват и се построява крива.
               
            
                  2.2.3.
               
               
                  Прави се сравнение между тези резултати и резултатите, получени при същите условия с оригиналните комплекти спирачни накладки или оригиналните накладки за барабанни спирачки.
               
            
                  2.2.4.
               
               
                  Счита се, че резервният комплект спирачни накладки или резервната накладка за барабанни спирачки показват експлоатационни характеристики, сходни с тези на оригиналния комплект спирачни накладки или оригиналната накладка за барабанни спирачки, ако достигнатите средни пълни отрицателни ускорения при същата прилагана сила или налягане в тръбопровода в горните две трети на получената крива са в границите на – 5 % и + 15 % от тези, получени с оригиналния комплект спирачни накладки или оригиналната накладка за барабанни спирачки.
               
            
   
      ПРИЛОЖЕНИЕ 7
      
         Изисквания за резервни комплекти спирачни накладки за превозни средства от категория L
      
      1.   Условия на изпитването
      1.1.   Превозно средство, което е представително за типа (овете), за който (които) се иска одобрение на резервен комплект накладки за спирачка, се оборудва с резервни комплекти спирачни накладки от типа, за който се иска одобрение, и се подготвя за изпитване на спирачките съгласно изискванията от Правило № 78.
      1.2.   Представените за изпитване спирачни накладки се монтират на съответните спирачки и, до установяване на определена процедура на сработване, се сработват според инструкциите на производителя, съгласувано с техническата служба.
      1.3.   В случай на комплекти спирачни накладки за превозни средства с комбинирана спирачна уредба по смисъла на точка 2.9 от Правило № 78, трябва да бъде изпитвана комбинацията (комбинациите) на комплектите спирачни накладки за задната и за предната ос, за която (които) одобрението е предназначено.
      Комбинацията може да се състои от резервни комплекти спирачни накладки за двете оси и/или от резервен комплект спирачни накладки на едната ос и оригинален комплект спирачни накладки на другата ос.
      2.   Изпитвания и изисквания
      2.1.   Съответствие с Правило № 78
      2.1.1.   Спирачната уредба на превозното средство се изпитва съгласно изискванията за въпросната категория превозно средство (L1, L2, L3, L4 или L5) в Правило № 78, приложение 3, точка 1. Приложимите изисквания или изпитвания са:
      2.1.1.1.   Изпитване тип-0 с незацепен съединител
      Изпитването се провежда само в натоварено състояние. Спирачките се задействат най-малко шест пъти с увеличавана на интервали сила на управление или налягане в тръбопровода до блокиране на колелата или до средно отрицателно ускорение 6 m/s2, или до допустимата максимална сила на управление.
      2.1.1.2.   Изпитване тип-0 със зацепен съединител
      Приложимо само за превозни средства от категории L3, L4 и L5.
      2.1.1.3.   Изпитване тип-0 с мокри спирачки
      Не е приложимо за превозни средства от категория L5 или в случай на барабанни спирачки, или напълно затворени дискови спирачки, които не са били подложени на това изпитване по време на одобряване по Правило № 78.
      2.1.1.4.   Изпитване тип-I
      Приложимо само за превозни средства от категории L3, L4 и L5.
      2.1.2.   Превозното средство трябва да удовлетворява всички съответни изисквания, посочени в Правило № 78, приложение 3, точка 2 за тази категория превозни средства.
      2.2.   Допълнителни изисквания
      2.2.1.   Изпитване за еквивалентност на експлоатационните показатели в незагрято състояние
      Сравнението между експлоатационните показатели в незагрято състояние на резервния комплект спирачни накладки и на оригиналния комплект спирачни накладки се извършва чрез сравняване на резултатите от изпитването тип-0, описано в точка 2.1.1.1.
      2.2.1.1.   Предписаното в точка 2.1.1.1 изпитване тип-0 се провежда с един брой оригинален комплект накладки за спирачка.
      2.2.1.2.   Счита се, че резервният комплект спирачни накладки показва експлоатационни характеристики, сходни с тези на оригиналния комплект спирачни накладки, ако достигнатите средни пълни отрицателни ускорения при същото налягане в тръбопровода в горните две трети на получената крива са в границите на 15 % от тези, получени с оригиналния комплект накладки за спирачка.
      2.2.2.   Изпитване за чувствителност към скоростта
      Това изпитване е приложимо само за превозни средства от категории L3, L4 и L5 и се провежда с натоварено превозно средство съобразно условията на изпитване тип-0 с незацепен съединител. Скоростите при изпитването обаче са различни.
      2.2.2.1.   На базата на резултатите от изпитването тип-0, описано в точка 2.1.1.1, се определя силата на управление или налягането в тръбопровода, съответстващи на изискваното минимално пълно отрицателно ускорение за тази категория превозно средство.
      2.2.2.2.   Като се използва силата на управление или налягането в тръбопровода, определени в точка 2.2.2.1, и при начална температура на спирачките ≤ 100 °C, спирачната уредба се задейства три пъти при всяка от следните скорости:
      40 km/h, 80 km/h и 120 km/h (ако vmax ≥ 130 km/h).
      2.2.2.3.   Резултатите за всяка група от три задействания на спирачната уредба се усредняват и се построява крива на скоростта в зависимост от съответното средно пълно отрицателно ускорение.
      2.2.2.4.   Средните пълни отрицателни ускорения, отчетени за по-високите скорости, трябва да са в границите на 15 процента от отчетените за най-ниската скорост.
   
   
      ПРИЛОЖЕНИЕ 8
      
         Технически предписания за резервни комплекти спирачни накладки, предназначени за използване в самостоятелни ръчни спирачни уредби, които не са част от работната спирачна уредба на превозното средство
      
      1.   СЪОТВЕТСТВИЕ С ПРАВИЛО № 13
      Съответствието с изискванията от Правило № 13 се демонстрира при изпитване на превозно средство.
      1.1.   Изпитване на превозното средство
      Превозно средство, което е представително за типа(овете), за който (които) се иска одобрение на резервен комплект накладки за спирачка, се оборудва с резервни комплекти спирачни накладки от типа, за който се иска одобрение, и се подготвя за изпитване на спирачките съгласно изискванията от Правило № 13. Превозното средство трябва да бъде напълно натоварено. Представените за изпитване комплекти спирачни накладки се монтират на съответните спирачки, без да бъдат сработвани.
      1.2.   Ръчната спирачна уредба на превозното средство се изпитва съгласно всички съответни изисквания от Правило № 13, приложение 4, точка 2.3.
   
   
      ПРИЛОЖЕНИЕ 9
      
         ОПРЕДЕЛЯНЕ НА ПОВЕДЕНИЕТО В УСЛОВИЯТА НА ТРИЕНЕ ЧРЕЗ ИЗПИТВАНЕ НА СТЕНД
      
      1.   ВЪВЕДЕНИЕ
      1.1.   Образци от тип резервен комплект спирачни накладки се изпитват на стенд, който дава възможност за създаване на условията на изпитване и прилагане на процедурите за изпитване, описани в настоящото приложение.
      1.2.   Резултатите от изпитването са оценяват, за да се определи поведението на образеца в условията на триене.
      1.3.   Поведението на образците в условията на триене се сравнява, за да се оцени съответствието със стандарта, регистриран за тип резервен комплект накладки за спирачка.
      2.   РЕЗЕРВНИ КОМПЛЕКТИ СПИРАЧНИ НАКЛАДКИ ЗА ПРЕВОЗНИ СРЕДСТВА ОТ КАТЕГОРИИ M1, M2, N1, O1, O2 И L
      2.1.   Оборудване
      2.1.1.   Стендът трябва да бъде конструиран така че на него да може да бъде инсталирана и да се приведе в действие спирачка в оригинален размер, подобна на спирачките, монтирани на оста на превозното средство, използвана за изпитване за одобрение по точка 5 от настоящото правило.
      2.1.2.   Честотата на въртене на диска или барабана е 660 ± 10 l/min (1) без натоварване и не бива да пада под 600 l/min при пълно натоварване.
      2.1.3.   Изпитвателните цикли и задействанията на спирачките по време на циклите трябва да бъдат регулируеми и автоматични.
      2.1.4.   Отчитат се действителният спирачен момент или спирачното налягане (метод на постоянен спирачен момент) и температурата на работната повърхност.
      2.1.5.   Трябва да бъде предвиден дебит на охлаждащия въздух през спирачката 600 ± 60 m3/h.
      2.2.   Процедура за провеждане на изпитването
      2.2.1.   Подготовка на образеца
      Схемата на производителя за сработване трябва да осигурява минимум 80 % контактна площ при комплекти накладки за дискова спирачка, без да се надвишава температурата на повърхността от 300 °C, и 70 % контактна площ при комплектите за предната челюст, без да се надвишава температура на повърхността от 200 °C.
      2.2.2.   Режим на изпитване
      Режимът на изпитване се състои от няколко последователни спирачни цикъла, всеки от които се състои от Х спирачни интервала от 5 секунди задействане на спирачките, последвано от 10 секунди отпускане на спирачката.
      Може да се използва един от следните два метода:
      2.2.2.1.   Режим на изпитване с постоянно налягане
      2.2.2.1.1.   Комплекти накладки за дискова спирачка
      Хидравличното налягане р под буталото(ата) на спирачната скоба трябва да бъде постоянно съгласно формулата:
      
         
      
                  Md
                  
               
               
                  =
               
               
                  150 Nm при Ak ≤ 18,1 cm2
                  
               
            
                  Md
                  
               
               
                  =
               
               
                  300 Nm при Ak > 18,1 cm2
                  
               
            
                  Ak
                  
               
               
                  =
               
               
                  площ на буталото(ата) на спирачната скоба
               
            
                  rw
                  
               
               
                  =
               
               
                  действителен радиус на диска
               
            
                  Цикъл
               
               
                  Брой задействания на спирачната уредба X
               
               
                  Начална температура на въртящата се част на спирачката
                  (°C)
               
               
                  Максимална температура на въртящата се част на спирачката
                  (°C)
               
               
                  Принудително охлаждане
               
            
                  1
               
               
                  1 × 10
               
               
                  ≤ 60
               
               
                  не е определена
               
               
                  не
               
            
                  2-6
               
               
                  5 × 10
               
               
                  100
               
               
                  не е определена (350) (2)
                  
               
               
                  не
               
            
                  7
               
               
                  1 × 10
               
               
                  100
               
               
                  не е определена
               
               
                  да
               
            2.2.2.1.2.   Комплекти челюсти
      Средното контактно налягане при работната повърхност на спирачната накладка трябва да бъде постоянно 22 ± 6 N/cm2, изчислено за статична спирачка без самозаклинване.
      
                  Цикъл
               
               
                  Брой задействания на спирачната уредба X
               
               
                  Начална температура на въртящата се част на спирачката
                  (°C)
               
               
                  Максимална температура на въртящата се част на спирачката
                  (°C)
               
               
                  Принудително охлаждане
               
            
                  1
               
               
                  1 × 10
               
               
                  ≤ 60
               
               
                  200
               
               
                  да
               
            
                  2
               
               
                  1 × 10
               
               
                  100
               
               
                  не е определена
               
               
                  не
               
            
                  3
               
               
                  1 × 10
               
               
                  100
               
               
                  200
               
               
                  да
               
            
                  4
               
               
                  1 × 10
               
               
                  100
               
               
                  не е определена
               
               
                  не
               
            2.2.2.2.   Режим на изпитване с постоянен спирачен момент
      Този метод се прилага само за комплекти накладки за дискова спирачка. Спирачният момент трябва да бъде постоянен в границите на допустимо отклонение ± 5 % и регулиран така че да гарантира максимални температури на въртящата се част на спирачката, дадени в таблицата по-долу.
      
                  Цикъл
               
               
                  Брой задействания на спирачната уредба X
               
               
                  Начална температура на въртящата се част на спирачката
                  (°C)
               
               
                  Максимална температура на въртящата се част на спирачката
                  (°C)
               
               
                  Принудително охлаждане
               
            
                  1
               
               
                  1 × 5
               
               
                  ≤ 60
               
               
                  300-350 (200-250) (3)
                  
               
               
                  не
               
            
                  2-4
               
               
                  3 × 5
               
               
                  100
               
               
                  300-350 (200-250)
               
               
                  не
               
            
                  5
               
               
                  1 × 10
               
               
                  100
               
               
                  500-600 (300-350)
               
               
                  не
               
            
                  6-9
               
               
                  4 × 5
               
               
                  100
               
               
                  300-350 (200-250)
               
               
                  не
               
            
                  10
               
               
                  1 × 10
               
               
                  100
               
               
                  500-600 (300-350)
               
               
                  не
               
            
                  11-13
               
               
                  3 × 5
               
               
                  100
               
               
                  300-350 (200-250)
               
               
                  не
               
            
                  14
               
               
                  1 × 5
               
               
                  ≤ 60
               
               
                  300-350 (200-250)
               
               
                  не
               
            2.3.   Оценка на резултатите от изпитването
      Поведението в условията на триене се определя от спирачния момент, снет в избраните точки от режима на изпитване. Когато коефициентът на спиране е постоянен, напр. дискова спирачка, спирачният момент може да се превърне в коефициент на триене.
      2.3.1.   Комплекти накладки за дискова спирачка
      2.3.1.1.   Работният коефициент на триене (μop) е средната стойност от стойностите, отчетени по време на циклите 2—7 (метод с постоянно налягане) или по време на циклите 2-4, 6-9 и 11-13 (метод с постоянен момент); измерването се извършва една секунда след започването на първото задействане на спирачките за всеки цикъл.
      2.3.1.2.   Максималният коефициент на триене (μmax) е най-високата стойност, отчетена по време на всички цикли.
      2.3.1.3.   Минималният коефициент на триене (μmin) е най-ниската стойност, отчетена по време на всички цикли.
      2.3.2.   Комплекти челюсти
      2.3.2.1.   Средният спирачен момент (Mmean) е средната стойност от максималната и минималната стойност на спирачния момент, отчетени по време на петото задействане на спирачките за цикъл 1 и цикъл 3.
      2.3.2.2.   Горещият спирачен момент (Mhot) е минималният спирачен момент, развит по време на цикъл 2 и цикъл 4. Ако по време на тези цикли температурата надвиши 300 °C, за Mhot се приема стойността при 300 °C.
      2.4.   Критерии за приемливост
      2.4.1.   Заедно с всяко заявление за одобрение на тип комплект спирачни накладки се представя следното:
      
                  2.4.1.1.
               
               
                  за комплекти накладки за дискова спирачка — стойностите за μop, μmin, μmax;
               
            
                  2.4.1.2.
               
               
                  за комплекти челюсти — стойностите за Mmean и Mhot.
               
            2.4.2.   По време на производството на одобрен тип комплект спирачни накладки изпитвателните образци трябва да показват съответствие със стойностите, отчетени по точка 2.4.1 от настоящото приложение, със следните допуски:
      
                  2.4.2.1.
               
               
                  за накладки за дискови спирачки:
                  
                               
                           
                           
                              μop ± 15 % от отчетената стойност;
                           
                        
                               
                           
                           
                              μmin ≥ отчетената стойност;
                           
                        
                               
                           
                           
                              μmax ≤ отчетената стойност;
                           
                        
            
                  2.4.2.2.
               
               
                  за накладки за обикновена двунакладкова барабанна спирачка:
                  
                               
                           
                           
                              Mmean ± 20 % от отчетената стойност;
                           
                        
                               
                           
                           
                              Mhot ≥ отчетената стойност.
                           
                        
            3.   КОМПЛЕКТИ СПИРАЧНИ НАКЛАДКИ ИЛИ НАКЛАДКИ ЗА БАРАБАННИ СПИРАЧКИ ЗА ПРЕВОЗНИ СРЕДСТВА ОТ КАТЕГОРИИТЕ M3, N2, N3, O3, И O4
      
      3.1.   Оборудване
      3.1.1.   Стендът се комплектова с дискова спирачка със скоба от определен тип с диаметър на цилиндъра 60 mm и плътен (необдухващ се) диск с диаметър 278 ± 2 mm и дебелина 12 mm ± 0,5 mm. Към подложката на накладката се закрепя правоъгълно парче фрикционен материал с площ 44 cm2 ± 0,5 cm2 и дебелина поне 6 mm.
      3.1.2.   Честотата на въртене на диска трябва да бъде 660 ± 10 l/min без натоварване и не бива да пада под 600 l/min при пълно натоварване.
      3.1.3.   Средното контактно налягане при работната повърхност на спирачната накладка трябва да бъде постоянно 75 N/cm2 ± 10 N/cm2.
      3.1.4.   Изпитвателните цикли и задействанията на спирачките по време на циклите трябва да бъдат регулируеми и автоматични.
      3.1.5.   Записват се действителният спирачен момент и температурата на работната повърхност.
      3.1.6.   Трябва да бъде предвиден дебит на охлаждащия въздух през спирачката 600 ± 60 m3/h.
      3.2.   Процедура на изпитването
      3.2.1.   Подготовка на образеца
      Схемата на производителя за сработване трябва да осигурява минимум 80 % контактна площ при комплекти накладки за дискова спирачка, без да се надвишава температурата на повърхността от 200 °C.
      3.2.2.   Последователност на изпитване
      Последователността на изпитване се състои от няколко последователни спирачни цикъла, всеки от които се състои от Х спирачни интервала от 5 секунди задействане на спирачките, последвано от 10 секунди отпускане на спирачката.
      
                  Цикъл
               
               
                  Брой задействания на спирачната уредба X
               
               
                  Начална температура на въртящата се част на спирачката
                  (°C)
               
               
                  Принудително охлаждане
               
            
                  1
               
               
                  5
               
               
                  100
               
               
                  да
               
            
                  2
               
               
                  5
               
               
                  нарастваща ≤ 200
               
               
                  не
               
            
                  3
               
               
                  5
               
               
                  200
               
               
                  не
               
            
                  4
               
               
                  5
               
               
                  нарастваща ≤ 300
               
               
                  не
               
            
                  5
               
               
                  5
               
               
                  300
               
               
                  не
               
            
                  6
               
               
                  3
               
               
                  250
               
               
                  да
               
            
                  7
               
               
                  3
               
               
                  200
               
               
                  да
               
            
                  8
               
               
                  3
               
               
                  150
               
               
                  да
               
            
                  9
               
               
                  10
               
               
                  100
               
               
                  да
               
            
                  10
               
               
                  5
               
               
                  нарастваща ≤ 300
               
               
                  не
               
            
                  11
               
               
                  5
               
               
                  300
               
               
                  не
               
            3.3.   Оценка на резултатите от изпитването
      Поведението в условията на триене се определя от спирачния момент, отбелязан в избраните точки от режима на изпитване. Спирачният момент трябва да бъде превърнат в коефициент на триене μ.
      За всяко задействане на спирачките стойността на μ се определя като средната стойност на задействане на спирачките, продължило 5 секунди.
      3.3.1.   Работният коефициент на триене μop1 е средната стойност на μ, отчетена за задействанията на спирачната уредба по време на цикъл 1, и μop2 е средната стойност на μ за задействанията на спирачната уредба по време на цикъл 9.
      3.3.2.   Максималният коефициент на триене μmax е най-високата стойност на μ, отчетена по време на задействане на спирачките по време на цикли 1—11 включително.
      3.3.3.   Минималният коефициент на триене μmin е най-ниската стойност на μ, отчетена по време на задействане на спирачките по време на цикли 1—11 включително.
      3.4.   Критерии за приемливост
      3.4.1.   Заедно с всяко заявление за одобрение на тип резервен комплект спирачни накладки или тип резервна накладка за барабанни спирачки се представят стойностите за μop1, μop2, μmin и μmax.
      3.4.2.   По време на производството на одобрен тип резервен комплект спирачни накладки или тип резервна накладка за барабанни спирачки изпитвателните образци трябва да показват съответствие със стойностите, отчетени по точка 3.4.1 от настоящото приложение, със следните допуски:
      
                   
               
               
                  μop1, μop2 ± 15 % от отчетената стойност;
               
            
                   
               
               
                  μmin ≥ отчетената стойност;
               
            
                   
               
               
                  μmax ≤ отчетената стойност.
               
            
         (1)  В случай на превозни средства от категории L1 и L2 може да бъде използвана по-ниска скорост на изпитване.
      
         (2)  В случай на превозни средства от категория L температурата трябва да бъде ограничена до 350 °C. Ако е необходимо, броят задействания на спирачките за цикъл съответно се намалява. В този случай обаче, за да се запази постоянен общият брой задействания на спирачките, броят на циклите трябва да се увеличи.
      
         (3)  Стойностите в скоби се отнасят за превозни средства от категория L.